2. ลักษณะการประกอบธุรกิจ

2.1 การเปลี่ยนแปลงที่สำคัญของการประกอบธุรกิจที่ผ่านมา

เกียรตินาคิน ก่อตั้งเป็นบริษัทเงินทุนหลักทรัพย์ เกียรตินาคิน จำกัด เมื่อปี พ.ศ. 2514
ซึ่งได้ผ่านประสบการณ์ทั้งช่วงแห่งความรุ่งโรจน์ของธุรกิจการเงิน
ไปจนถึงเผชิญกับวิกฤติเศรษฐกิจครั้งสำคัญของประเทศหลายต่อหลายครั้ง
โดยเฉพาะอย่างยิ่งวิกฤติเศรษฐกิจปี 2540 ซึ่งส่งผลให้สถาบันการเงินหลายแห่งต้องปิดกิจการลง
อย่างไรก็ดี ด้วยการดำเนินธุรกิจอย่างรอบคอบ บวกกับการสนับสนุนจากผู้ที่เกี่ยวข้องอย่างเข้มแข็ง
อาทิ ผู้ถือหุ้น ลูกค้า ผู้บริหาร และพนักงาน ที่ทุ่มเททำงานอย่างเต็มที่
ทำให้สามารถรอดพ้นจากวิกฤตที่เกิดขึ้น และเติบโตขึ้นเป็นลำดับ
จนกระทั่งได้รับการยกระดับจากบริษัทเงินทุนเป็นธนาคารพาณิชย์เต็มรูปแบบ (Commercial Bank)
ในปี 2548 และใช้ชื่อใหม่ว่า “ธนาคารเกียรตินาคิน จำกัด (มหาชน)” (“ธนาคาร”)

2514 บริษัทเงินทุนหลักทรัพย์เกียรตินาคิน จำกัด ก่อตั้งโดยนายเกียรติ และนางจรรย์สมร
วัธนเวคิน

ด้วยทุนจดทะเบียนเริ่มต้น 10 ล้านบาท

2516 ได้รับใบอนุญาตประกอบธุรกิจเงินทุนและหลักทรัพย์

2525 เข้าเป็นบริษัทสมาชิกหมายเลข 19 ของตลาดหลักทรัพย์แห่งประเทศไทย

2531 เข้าเป็นบริษัทจดทะเบียนในตลาดหลักทรัพย์แห่งประเทศไทย

2534 เริ่มขยายธุรกิจไปในภูมิภาค โดยการเปิดสำนักงานบริการด้านหลักทรัพย์ในจังหวัดสำคัญๆ ทั่ว

ประเทศ

2536 จดทะเบียนแปรสภาพเป็นบริษัทมหาชน จำกัด

2540 ระงับกิจการชั่วคราวจากวิกฤติเศรษฐกิจ (พร้อมกับสถาบันการเงินอีก 57 แห่ง)

2541 เป็นหนึ่งในสองบริษัทที่ได้รับอนุมัติจากกระทรวงการคลังให้กลับมาดำเนินกิจการ

2542 แยกธุรกิจเงินทุนและหลักทรัพย์ออกจากกัน

2546 ได้รับการประเมินจากสมาคมส่งเสริมสถาบันกรรมการบริษัทไทย (IOD) ให้เป็น 1 ใน 50
บริษัท

ที่มีการกำกับกิจการที่ดี

2547 ได้รับการปรับอันดับเครดิตจาก BBB+ เป็น A- โดยบริษัท ทริสเรทติ้ง จำกัด
ได้รับความเห็นชอบจากกระทรวงการคลังให้ดำเนินการจัดตั้งธนาคารพาณิชย์

2548 ได้รับการยกระดับเป็นธนาคารพาณิชย์เต็มรูปแบบ และเปิดให้บริการอย่างเป็นทางการเมื่อ
วันที่ 3 ตุลาคม 2548

2549 ธนาคาร เป็น 1 ใน 61 บริษัทจากจำนวนบริษัทจดทะเบียนทั้งสิ้น 402 บริษัท
ที่ได้รับการประเมินผลการกำดับดูแลกิจการประจำปี 2549 ในระดับ “ดีมาก”
จากสมาคมส่งเสริมสถาบันกรรมการบริษัทไทย (IOD)

บริษัท ทริสเรทติ้ง จำกัด ยืนยันอันดับเครดิตที่ A-

2550 ธนาคาร เป็น 1 ใน 10 บริษัท จากจำนวนบริษัทจดทะเบียนทั้งสิ้น 460
บริษัทที่จดทะเบียนในตลาดหลักทรัพย์แห่งประเทศไทยที่ได้รับรางวัลบริษัทจดทะเบียนยอดเยี่ยมด้านการดูแลผู้ถือหุ้น
(Best Shareholder Treatment Award) จากบริษัทศูนย์รับฝากหลักทรัพย์ จำกัด
สมาคมส่งเสริม ผู้ลงทุนไทย สมาคมบริษัทจดทะเบียนไทย ชมรมนักลงทุนสัมพันธ์แห่งประเทศไทย
และตลาดหลักทรัพย์แห่งประเทศไทย

2551 ธนาคารเป็น 1 ใน 22 บริษัท จากจำนวนบริษัทจดทะเบียนที่รับการประเมินทั้งสิ้น 448
ที่ได้รับคะแนนอยู่ในระดับ “ดีเลิศ” ในการสำรวจการกำกับดูแลกิจการบริษัทจดทะเบียนประจำปี
2551 ที่จัดขึ้นโดยสมาคมส่งเสริมสถาบันกรรมการไทย (IOD)

[]

2.2 สาระสำคัญของลักษณะการประกอบธุรกิจ

สาระสำคัญของลักษณะการประกอบธุรกิจ

ธนาคารเกียรตินาคิน จำกัด (มหาชน)

ประกอบธุรกิจธนาคารพาณิชย์เต็มรูปแบบ ได้แก่ การรับฝากเงิน การให้สินเชื่อ
การซื้อขายตั๋วแลกเงิน หรือตราสารเปลี่ยนมือได้ การซื้อขายปริวรรตเงินตราต่างประเทศ
การรับอาวัลตั๋วเงิน การรับรองตั๋วเงิน การออกเล็ตเตอร์ออฟเครดิตหรือการค้ำประกัน
และการประกอบธุรกิจเพื่อให้เช่าซื้อและการให้เช่าแบบลิสซิ่ง ฯลฯ ธนาคารเกียรตินาคิน จำกัด
(มหาชน) ได้รับการอนุญาตจัดตั้งกลุ่มทางการเงินจากธนาคารแห่งประเทศไทยตามหนังสือที่
ธปท.ฝกต.(21) 1984/2549 ลงวันที่ 4 ธ.ค. 2549
โดยธนาคารเป็นบริษัทแม่และมีบริษัทในกลุ่มทั้งหมด 1 บริษัท ได้แก่ บริษัทหลักทรัพย์ เกียรตินาคิน
จำกัด ซึ่งประกอบธุรกิจหลักทรัพย์ครบทุกประเภท เป็นสมาชิกตลาดหลักทรัพย์แห่งประเทศไทย
หมายเลข 19 ปัจจุบันมีสาขาอยู่ทั้งสิ้น 37 แห่ง กระจายอยู่ในส่วนภูมิภาค กรุงเทพและปริมณฑล

 บริษัทหลักทรัพย์ เกียรตินาคิน จำกัด

บริษัทหลักทรัพย์ เกียรตินาคิน จำกัด ก่อตั้งขึ้นในปี พ.ศ.2542
จากการแยกธุรกิจหลักทรัพย์ออกมาจากบริษัทเงินทุนหลักทรัพย์ เกียรตินาคิน ในขณะนั้น
โดยให้บริการธุรกิจหลักทรัพย์ทุกประเภท ได้แก่ การเป็นนายหน้าซื้อขายหลักทรัพย์
การบริการซื้อขายทางอินเตอร์เน็ต บริการยืมและให้ยืมหลักทรัพย์
มีงานวิเคราะห์หลักทรัพย์เพื่อประกอบการตัดสินใจลงทุน และบริการด้านวาณิชธนกิจ
บริษัทมีทีมงานวิเคราะห์หลักทรัพย์ที่มีความรู้ความสามารถ ได้รับการยอมรับอย่างกว้างขวาง
ปัจจุบันมีสาขาทั้งสิ้น 10 แห่ง มีธนาคารเกียรตินาคิน จำกัด (มหาชน) ถือหุ้นในสัดส่วนร้อยละ
99.99

[]

2.3 โครงสร้างรายได้

[] กลุ่มเกียรตินาคินมีรายได้ส่วนใหญ่มาจากธุรกิจธนาคารพาณิชย์ ขณะที่รายได้จากธุรกิจการลงทุนซึ่งเป็นรายได้ที่เกิดจากกองทุนที่จัดตั้งขึ้นเพื่อบริหารสินทรัพย์ที่ประมูลมาจากคณะกรรมการปฏิรูปสถาบันการเงิน (ปรส.) และกรมบังคับคดี

2.4 เป้าหมายในการดำเนินธุรกิจ

ในปี 2552 คาดว่าเศรษฐกิจโลกจะขยายตัวได้เล็กน้อย
ในขณะที่ราคาน้ำมันที่ลดลงอย่างรวดเร็วคงจะทรงตัวในระดับไม่สูงมาก
และค่าเงินดอลลาร์สหรัฐคงอยู่ในระดับอ่อนตัวเมื่อเทียบกับเงินบาท
สถานการณ์การเมืองของโลกไม่มีความรุนแรง
ขณะที่คาดกันว่าภาวะการเมืองของไทยยังคงไม่ชัดเจน
เศรษฐกิจไทยได้รับการคาดการณ์ว่าจะขยายตัวได้บ้าง โดยขึ้นอยู่กับภาคการส่งออก การท่องเที่ยว
การลงทุนของภาครัฐ และการบริโภคของภาคเอกชนเป็นสำคัญ
การขยายสินเชื่อของสถาบันการเงินจะมีความเข้มงวดมากขึ้นขณะที่จะมีการแข่งขันกันสูง
โดยเฉพาะสินเชื่ออุปโภคบริโภคและสินเชื่อเช่าซื้อที่ธนาคารพาณิชย์ขนาดใหญ่ให้ความสนใจเข้ามาทำธุรกิจ
อัตราดอกเบี้ยมีแนวโน้มปรับตัวลดลงตามดอกเบี้ยต่างประเทศ
ยอดขายรถยนต์ใหม่และธุรกิจพัฒนาโครงการที่อยู่อาศัยคาดว่าจะชะลอตัวลงอย่างต่อเนื่อง
เพื่อให้คล้องกับวิสัยทัศน์ของธนาคารที่ว่า “เป็นธนาคารที่มีความเชี่ยวชาญเฉพาะด้าน
ซึ่งลูกค้าเลือกใช้บริการเป็นอันดับแรก” ธนาคารจึงมุ่งมั่นที่จะขยายธุรกิจที่มีความเชี่ยวชาญ
โดยมีการขยายช่องทางให้บริการแก่ลูกค้าและเพิ่มสาขา
เพื่อเพิ่มความสามารถในการแข่งขันและให้บริการต่อลูกค้าได้ดีขึ้น
และเพิ่มความระมัดระวังคุณภาพหนี้มากขึ้น เพื่อให้สอดคล้องกับสภาวะเศรษฐกิจที่ชะลอตัวลง
รวมทั้งเร่งการปรับปรุงโครงสร้างหนี้ที่ได้ประมูลมาและการขายทรัพย์สินรอขายที่ได้จากการปรับปรุงโครงสร้างหนี้
เพื่อให้ธนาคารสามารถรักษาการเติบโตของสินทรัพย์และกำไรได้ต่อไป อย่างไรก็ตาม
ภายใต้สภาวะแวดล้อมที่มีความไม่แน่นอนสูง ธนาคารจะดำเนินการอย่างระมัดระวังยิ่งขึ้น
จะรักษาสภาพคล่องโดยการบริหารทรัพย์สินและหนี้สินให้มีความสมดุล
รักษาระดับเงินกองทุนให้สูงเพียงพอที่จะรองรับต่อความเสี่ยงจากการด้อยค่าของสินทรัพย์ที่อาจได้รับผลกระทบจากภาวะเศรษฐกิจที่มีความผันผวน
ในด้านการบริหารจัดการ
ธนาคารจะยังคงพัฒนาเทคโนโลยีเพื่อให้บริการลูกค้าได้อย่างมีประสิทธิภาพสูงขึ้น
มุ่งพัฒนาความเชี่ยวชาญในธุรกิจเพื่อสร้างมูลค่าเพิ่มแก่ลูกค้า
และจะเสริมสร้างธรรมาภิบาลในการดำเนินงานให้สูงขึ้น ให้เป็นที่ยอมรับจากทุกฝ่ายที่เกี่ยวข้อง
อันจะทำให้ธนาคารสามารถเติบโตมีกำไรได้อย่างยั่งยืนในระยะ โดยในช่วง 3 ปีนี้ (2552-2554)
ธนาคารมีเป้าหมายที่จะขยายตัวอย่างมีคุณภาพ โดยไม่เน้นปริมาณ
คงมุ่งเน้นตลาดที่มีความเชี่ยวชาญและการรักษาคุณภาพของสินทรัพย์

 ความคืบหน้าในการดำเนินธุรกิจแสดงไว้ในหัวข้อ “คำอธิบายและการวิเคราะห์ฐานะการดำเนินงานและผลการดำเนินงาน” แล้ว